ഓണക്കാലം വരവായി പ്രതീക്ഷയോടെ കലാപ്രവര്ത്തകര് പൂവാര്: കൊവിഡ് മഹാമാരിയില് കലങ്ങിമറിഞ്ഞ ജീവിതങ്ങള്ക്ക് വരുന്ന ഓണക്കാലം ഉണര്വ് ഉണ്ടാകുമെന്ന പ്രതീക്ഷയിലാണ് ഒരുകൂട്ടം കലാകാരന്മാര്. കൊവിഡ് നിയന്ത്രണങ്ങളില് സര്ക്കാര് അയവ് പ്രഖ്യാപിച്ചതോടെ അവരില് ചിലര് ഓണപ്പാട്ടുകളുമായി രംഗത്ത് എത്തിയിരിക്കുകയാണ്. കൊവിഡ് കാലത്തെ ദുഃഖവും ദുരിതവും ഒഴിഞ്ഞ് സന്തോഷകരമായ ഒരു പൂക്കാലമാണ് വരാന് പോകുന്നതെന്ന പ്രതീക്ഷ നല്കുന്നതാണ് ഗാനങ്ങളില് പലതും. കലയെ മാത്രം ആശ്രയിച്ച് ജീവിച്ചുപോന്ന ആയിരക്കണക്കിന് കലാകാരന്മാര്ക്ക് കൊവിഡ് എന്ന മഹാമാരി വിതച്ച ദുരിതങ്ങള് ചില്ലറയല്ല. വാദ്യോപകരണക്കാര് മുതല് നാടകം, ബാലെ, കഥാപ്രസംഗം, ഡാന്സ്, മിമിക്രി, ഗാനമേള, സംഘങ്ങള് തുടങ്ങി കലാരംഗത്ത് സജീവമായിരുന്നവരാണ് പ്രതിസന്ധിയിലായത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നടത്തിപ്പുകാരില് പലരും ഇപ്പോള് കടക്കെണിയിലാണ്. മറ്റു ചിലര് കലാരംഗം ഉപേക്ഷിച്ച് ഉപജീവനത്തിനായി മറ്റ് തൊഴിലുകള് ചെയ്യാന് നിര്ബന്ധിതരായിരിക്കുന്നു. ഉദിയന്കുളങ്ങര എം.ബി ഡിജിറ്റല് റെക്കാഡിംഗ് സ്റ്റുഡിയോയില് ഒരുങ്ങുന്ന ഓണപ്പാട്ടുകള്ക്ക് സംഗീതത്തിലെ രണ്ടക്ഷരം കൊണ്ട് ഗാനങ്ങള് ചിട്ടപ്പെടുത്തിയതിന് ലിംകാ ബുക്ക് ഒഫ് വേള്ഡിലും, ഏഷ്യന് ബുക്ക് ഒഫ് റെക്കാഡിലും ഇടം നേടിയ ഡോ. ആല്വിന് ജോസാണ് സംഗീതം നിര്വഹിച്ചിരിക്കുന്നത്. അനി വേലപ്പന്റെ വരികള്ക്ക് വേന്കുഴി ജയന് സംഗീതം നല്കിയിരിക്കുന്നു. പ്രശസ്ത സിനിമാ പിന്നണി ഗായകരായ ജോസ് സാഗര്, ഗായത്രി തുടങ്ങിയവര് ശബ്ദവും നല്കുന്നു. കൊവിഡിന്റെ മൂന്നാം തരംഗം ഭീതിയുടെ കരിനിഴല് പരത്തി മുന്നില് നില്ക്കുമ്ബോഴും ഈ ഓണക്കാലം അല്പം പ്രതീക്ഷ നല്കുന്നുണ്ടെന്ന് കലാകാരന്മാര് പറയുന്നു.